Sammenstødet havde nogle vigtige konsekvenser for den unge jord. Det udløste en gigantisk mængde energi, som må have opsmeltet Jorden og Månen fuldstændigt. Umiddelbart efter, at det var sket, har der været kraftig [[konvektion]] i Jordens kappe, og planetens overflade var et stort [[magmaocean]]. Desuden må hele planetens første atmosfære være blevet blæst væk.<ref>
{{Cite book
| last1 = Benz | first1 = W. | last2 = Cameron | first2 = A.G.W. | date = 1990 | title =  ''Terrestrial effects of the Giant Impact'' (dansk: ''Gigantsammenstødet virkninger på Jorden'' | publisher =  LPI Conference on the Origin of the Earth | volume =  | issue = | pages = 61-67}}</ref> Sammenstødet menes desuden at have givet Jorden sin store [[aksehældning]] på 23,5°, som er årsagen til, at planeten har [[årstid]]er. (En enkel, idealiseret model for planeternes opståen giver aksehældninger på 0° uden årstider af betydning). Det kan ligeledes have forøget Jordens rotationshastighed.
Geologi